‫- לפני שני מיליון שנים -‬
‫לפני שני מיליון שנים‬ ‫היה כוכב הלכת שלנו מקום שונה מאוד.‬
‫טיגריס שנחרבי, הסמילודון.‬
‫טורף שהטיל אימה בתקופתו.‬
‫בדרכו ניצב עוף אימה ענק, שגובהו שני מטרים.‬
‫שני הצדדים חמושים…‬
‫ומוכנים לקרב.‬
‫זהו סיפורם של קרבות ההישרדות הגדולים‬
‫ושל השושלות שישתלטו על העולם.‬
‫זהו סיפורם של החיים.‬
‫- החיים על פני האדמה -‬
‫- ההווה -‬
‫אם אתם יודעים היכן לחפש,‬
‫עדיין תוכלו למצוא רמזים‬ ‫אודות מקורם של החיים על פני האדמה.‬
‫זוהי לא רק התכנסות של טורפים ימיים.‬
‫זהו מפגש בין שושלות עתיקות.‬
‫כרישים, מאובנים חיים,‬
‫שכמעט לא השתנו במשך מאות מיליוני שנים.‬
‫דולפינים, יונקים נושמי אוויר‬
‫שאבות אבותיהם שוטטו עלי אדמות פעם.‬
‫לווייתנים, גדולים יותר‬ ‫מכל בעל חיים שהתקיים אי פעם.‬
‫ציפורים,‬
‫אחרונות הדינוזאורים…‬
‫השושלת הגדולה ביותר של העולם.‬
‫כל אלה הם טורפים שצדים אותו טרף,‬
‫אך לכל אחד מהם מוצא ייחודי משלו.‬
‫כיום קיימים למעלה מעשרה מיליון‬ ‫מינים של צמחים ובעלי חיים.‬
‫עם זאת, הם מהווים רק אחוז אחד‬ ‫מכל המינים שהתקיימו אי פעם.‬
‫אנו ניסע לאחור בזמן‬
‫ונפגוש ברבים מ-99 האחוזים שנכחדו.‬
‫אנו נחשוף את הסיפור המופלא מכול,‬
‫סיפורם של החיים על פני האדמה.‬
‫- פרק 1 -‬
‫- חוקי החיים -‬
‫- לפני ארבעה מיליארד שנים -‬
‫החיים, על כל המגוון העצום שבהם,‬
‫החלו בנקודה מסוימת אחת.‬
‫הניצוץ הראשון הופיע‬ ‫לפני ארבעה מיליארד שנים.‬
‫בכוכב הלכת שלנו,‬ ‫וייתכן שבו בלבד, היו התנאים הנכונים לכך.‬
‫מים נוזליים,‬
‫אנרגייה מהשמש,‬
‫והכימיה המושלמת לשגשוגם של חיים.‬
‫התהליך המדויק אבד בנבכי הזמן.‬
‫אך מה שנוצר היה תא חי קטנטן אחד.‬
‫אק"כ,‬
‫האב הקדמון הכולל,‬
‫מקורו של כל דבר חי.‬
‫מההתחלה הצנועה הזאת‬
‫היה לחיים צורך‬ ‫במיליארדי שנים כדי לפתח מורכבות אמיתית…‬
‫- לפני 450 מיליון שנים -‬
‫הישג שאליו הגיעו לראשונה באוקיינוסים.‬
‫בעלי החיים המוקדמים ביותר שהשיגו עליונות‬
‫היו צורות חיים פשוטות.‬
‫חסרי החוליות האלה,‬
‫בעלי חיים ללא עמוד שדרה,‬
‫שלטו בימים במשך מיליונים רבים של שנים.‬
‫במהלך ההיסטוריה‬ ‫ניהלו החיים מלחמה בלתי פוסקת.‬
‫שושלת אחת עלתה‬
‫ואז הובסה בידי זו שאחריה.‬
‫צמחים היו בין הראשונים שכבשו את היבשה…‬
‫ויצרו תנאים שעם הזמן‬
‫אפשרו לחסרי החוליות לבוא בעקבותיהם‬
‫ולהפוך לשליטים.‬
‫אך חסרי החוליות לא היו יכולים לשלוט לנצח.‬
‫שושלת חדשה עמדה להשיגם.‬
‫הייתה זו שושלת שגם היא הגיעה מהמים.‬
‫הדו-חיים…‬
‫שתוכנית גופם החדשנית,‬ ‫עם ארבע גפיים ועמוד שדרה,‬
‫התגלתה כתבנית להצלחה מאז ואילך.‬
‫הקשר שלהם למים הגביל את תחומי שלטונם.‬
‫אך הם בראו שושלת אחרת,‬ ‫שלא היו לה קשרים כאלה.‬
‫הזוחלים.‬
‫הזוחלים היו יכולים לנצל‬ ‫אף את האזורים היבשים ביותר‬
‫והילוכם המתנודד נשא אותם לכל רחבי העולם.‬
‫הם היו המעצמה הגלובלית הראשונה בהיסטוריה.‬
‫מהזוחלים המוקדמים האלה‬
‫הגיעה השושלת המוכרת מכולן.‬
‫הדינוזאורים.‬
‫הם הצליחו למשול‬ ‫במשך למעלה מ-150 מיליון שנים.‬
‫זו הייתה קבוצה בעלת מגוון מדהים,‬
‫ששלטונה המוחלט‬
‫נקטע אך ורק בגלל מזל רע להחריד.‬
‫מתוך צילם‬
‫הגיחה השושלת הגדולה האחרונה.‬
‫היונקים.‬
‫אחד מהם שינה את כוכב הלכת שלנו‬
‫כפי ששום דבר אחר לא עשה לפניו.‬
‫עלייתן ונפילתן של השושלות האלו,‬
‫במהלך ארבעה מיליארד שנים,‬
‫לא היו עניין של מזל בלבד.‬
‫הכוח המניע של המסע,‬
‫מתחילתם של החיים‬ ‫ועד למגוון האינסופי שמוכר לנו כיום,‬
‫היה מספר עקרונות יסוד.‬
‫חוקי החיים.‬
‫החוק הראשון הוא שזה שמסתגל‬ ‫טוב מכולם יגבר על המכשולים תמיד.‬
‫כל ביצי הפרפר האלו נראות זהות.‬
‫אך בכל אחת מהן יש שילוב שונה של גנים,‬
‫שהופך אותה ליחידה במינה.‬
‫לכמה מהן יש‬ ‫תכונות גנטיות שיסייעו להן לשרוד.‬
‫תכונות שיעברו מדור לדור…‬
‫עד שבסופו של דבר,‬
‫אחד הדורות יהיה שונה מקודמיו כל כך‬
‫עד שיהפוך למין חדש לגמרי,‬
‫שהסתגל טוב יותר לסביבתו.‬
‫זוהי אבולוציה.‬
‫אך לא רק הזחלים מתפתחים.‬
‫כל דבר ביער הזה נאבק כדי לשרוד…‬
‫והצמחים בכלל זה.‬
‫אם הזחלים יוכלו לפעול בלא מצרים,‬ ‫הם יותירו אותם עירום ועריה.‬
‫אך הצמח הזה פיתח‬ ‫יכולות הסתגלות משלו כדי לשרוד.‬
‫רעל בעליו,‬
‫שיכול להרוג כל מה שיאכל אותם.‬
‫זוהי לוחמה כימית.‬
‫ואז התפתח מין חדש של זחלים…‬
‫כזה שיכול לאכול את העלים הרעילים‬
‫וגם כל ביצה שעשויה להימצא עליהם.‬
‫בתגובה,‬
‫פרפרים אחרים הסתגלו לכך‬ ‫והחלו להטיל ביצים רק על צמחים‬
‫שאין עליהם ביצים…‬
‫וכך הבטיחו לצאצאיהם את ההתחלה הטובה ביותר.‬
‫אך הצמחים הגיבו…‬
‫ויצרו על עליהם גידולים‬
‫שנראים כמו ביצי פרפרים…‬
‫כך שנקבות נמנעו מלהטיל שם את ביציהן.‬
‫יתר על כן, הביצים המזויפות‬ ‫הפיקו עסיס מתוק שמושך נמלים…‬
‫שניזונות מהזחלים.‬
‫החוק הראשון של החיים,‬ ‫שזה שמסתגל טוב מכולם יגבר על המכשולים,‬
‫הפיק את המגוון האדיר שקיים כיום.‬
‫חוק החיים הבא‬
‫הוא שתחרות מקדמת הסתגלות.‬
‫- לפני שני מיליון שנים -‬
‫והתחרות הקשה ביותר מגיעה מקרב המין עצמו.‬
‫עוף אימה ממין זכר.‬
‫חופי האגם הם שטחו.‬
‫אך הוא אינו לבדו.‬
‫זכר צעיר יותר רוצה את המקום המובחר הזה.‬
‫המבוגר יותר אינו יכול להתעלם מהאיום.‬
‫הצעיר מסרב לסגת.‬
‫הוא זקוק לשטח משלו.‬
‫השניים פותחים במפגן טקסי.‬
‫כל אחד מהם מעריך את כוחו של האחר…‬
‫ומפגין את כוחו הוא.‬
‫תנועותיהם המתואמות‬
‫מדויקות כמו ריקוד.‬
‫מי יהיה הראשון שייסוג…‬
‫או יתקוף?‬
‫דבר אינו מפריד ביניהם וקרב הוא בלתי נמנע.‬
‫אך הם אינם לבדם.‬
‫ערמומיות היונקים של הסמילודון‬
‫הייתה אחת הסיבות לכך שעופות האימה נכחדו.‬
‫תחרות, הן בקרב מינים והן ביניהם,‬
‫תמיד קידמה את האבולוציה.‬
‫אך לא רק המשתתפים בקרבות משתנים תמיד.‬
‫גם שדה הקרב עצמו משתנה,‬
‫דבר שמוביל לחוק החיים השלישי:‬
‫כדור הארץ אינו נותר יציב לזמן רב לעולם.‬
‫לפעמים הדבר מסייע לחיים.‬
‫לפעמים הוא מקשה עליהם.‬
‫במהלך ההיסטוריה, הרי געש‬ ‫היו בין גורמי השינוי המשפיעים ביותר.‬
‫התפרצויות שנמשכו אלפי שנים‬
‫בלעו שוב ושוב‬ ‫חלקים ענקיים מכוכב הלכת שלנו.‬
‫הן שחררו לאטמוספרה גזים, שינו את האקלים,‬
‫ובמקרים הגרועים ביותר‬ ‫גרמו להכחדה המונית בכל רחבי העולם.‬
‫העולם היה יציב רק לעיתים נדירות.‬
‫לעיתים הוא היה ממלכה של אש.‬
‫לעיתים, ממלכה של קרח.‬
‫כוכב הלכת המשתנה שלנו‬ ‫העמיד בפני החיים אתגרים רבים.‬
‫ימים מלאים ברעל…‬
‫שממות עולמיות…‬
‫ותקופות של גשם ללא סוף כמעט.‬
‫בארבע פעמים שונות‬
‫הביא כוכב הלכת את החיים עד לסף ההכחדה.‬
‫בכל אחת מהפעמים,‬ ‫למעלה משלושה רבעים מכל המינים‬
‫אבדו בהכחדות המוניות.‬
‫כוכב הלכת שלנו יכול להיות אכזרי.‬
‫- לפני 76 מיליון שנים -‬
‫אך הייתה תקופה אחת‬
‫שבה היה כדור הארץ‬ ‫יציב במשך 100 מיליון שנים.‬
‫תקופה שאפשרה לקבוצה אחת‬ ‫להפוך לאדירה שבשושלות.‬
‫היה זה עידן הדינוזאורים.‬
‫הרגיעה הארוכה עזרה לדינוזאורים‬ ‫להתרבות במספרים עצומים.‬
‫אלה הם המאיזאורה,‬
‫אוכלי צמחים עדינים‬ ‫שנעו בעדרים בני אלפים רבים.‬
‫התכנסות ההמונים הזאת מספקת ביטחון,‬
‫ולא רק לבוגרים.‬
‫הנקבה הזהירה הזאת‬
‫רוצה לחזור אל הקן שלה.‬
‫משמעותו של השם מאיזאורה היא "אם טובה".‬
‫בדומה לשאר הנקבות,‬
‫היא בנתה את הקן שלה בתוך מושבה ענקית.‬
‫כדי להגיע אליו‬
‫עליה לעבור בין אימהות חוששות‬
‫שרוצות להגן על צאצאיהן.‬
‫היא חומקת מתוקפת אחת‬
‫אך מתקרבת מדי לבאה בתור.‬
‫לבסוף היא מגיעה לקן שלה.‬
‫היא מאכילה את צאצאיה ממש כמו הציפורים.‬
‫היא תגן עליהם בקן במשך חודשים רבים,‬
‫עד שיהיו גדולים מספיק‬ ‫כדי להצטרף לשאר העדר.‬
‫אך כוכב הלכת לא רק סייע‬ ‫למספרים גדולים של דינוזאורים להתקיים,‬
‫אלא שיציבותו אפשרה זאת‬ ‫גם לדינוזאורים מכל צורה וגודל.‬
‫הטריצרטופס שונה מאוד מהמאיזאורה חסר ההגנה.‬
‫הנקבה הזאת שוקלת‬ ‫חמש טונות ויש לה שלוש קרניים.‬
‫יש לה שריון עבה‬
‫והיא הסתגלה לעולם‬ ‫שבו ההגנה הטובה ביותר היא התקפה.‬
‫עונת הרבייה עומדת להתחיל‬ ‫ועליה להיות במצב מיטבי.‬
‫משמעות הדבר היא למצוא‬ ‫את האוכל הטוב ביותר שאפשר.‬
‫אך חיפושה הוביל אותה הרחק מהעדר…‬
‫וקרוב יותר לשולי היער.‬
‫יש לה סיבה טובה לחשוש.‬
‫הטריצרטופס אינם הענקים‬ ‫היחידים ביערות האלה.‬
‫נקבה ממין טירנוזאורוס רקס.‬
‫הטורף העליון.‬
‫עימה נמצאים שניים מצאצאיה.‬
‫האחאים מהירים יותר מאימם.‬
‫הם פועלים כצוות.‬
‫הטריצרטופס יכולה להתגונן מפני הצעירים,‬
‫אך לא מפני הבוגרת.‬
‫רק הגנתו של העדר שלה יכולה להצילה.‬
‫הם יוצרים חומת מגן.‬
‫אפילו הטורפת המובילה בעולם‬ ‫יודעת מתי היא מובסת…‬
‫בשונה מהזכר הצעיר.‬
‫- לפני 66.04 מיליון שנים -‬
‫ייתכן שהדינוזאורים היו השליטים גם כיום,‬
‫אם התנאים בכדור הארץ היו נותרים בעינם.‬
‫אך הכול עמד להשתנות‬
‫תוך יום אחד בלבד.‬
‫אסטרואיד בגודל הר אוורסט,‬
‫שנע במהירות גדולה פי 20 מזו של קליע,‬
‫פגע בכוכב הלכת.‬
‫הוא פער חור‬ ‫בעומק 20 קילומטרים ובקוטר 180 קילומטרים‬
‫ויצר שרשרת אירועים מזעזעת בכל רחבי העולם.‬
‫מתוך המכתש הענק עלה הרוצח האמיתי.‬
‫קיר של אפר ורסיסים בעובי מאות קילומטרים…‬
‫שאפף את העולם כולו.‬
‫הענן חסם את אור השמש‬
‫וגרם למותם של כמעט כל הדינוזאורים…‬
‫ושל שלושה רבעים מכלל החיים בכדור הארץ.‬
‫ההרס הגיע לכל רחבי העולם.‬
‫זו הייתה ההכחדה ההמונית החמישית של העולם.‬
‫אך אחריה נותרו שורדים.‬
‫שורדים שיצרו את הבסיס‬ ‫לכל המינים שקיימים כיום.‬
‫הציפורים הן הדינוזאורים היחידים שנותרו.‬
‫כיום הן מונות למעלה מ-10,000 מינים‬
‫ונמצאות בכל בית גידול בכדור הארץ.‬
‫אך הציפורים לא נותרו לבדן בעולם.‬
‫שושלת גדולה נוספת קמה מתוך האפר.‬
‫היונקים.‬
‫תחת הדינוזאורים‬ ‫הם היו רק הערת שוליים בהיסטוריה.‬
‫ללא אותו אסטרואיד,‬
‫לאף אחד מהשורדים האלה‬ ‫לא היה סיכוי להפוך לשליט.‬
‫מתוך האסון של ההכחדה ההמונית‬
‫הגיע שפע החיים החדש הזה‬
‫בכל מגוונו המופלא…‬
‫וכולו הסתגל באופן מושלם לאתגרי החיים:‬
‫המאבק להגן על צאצאים ולגדלם,‬
‫למצוא מזון,‬
‫ולהתרבות.‬
‫ייתכן שרשימת השחקנים השתנתה,‬
‫אך כללי היסוד נותרו בעינם.‬
‫מים ואנרגייה מהשמש ממשיכים לקיים חיים,‬
‫בדיוק כפי שעשו במשך מיליארדי שנים.‬
‫אפילו כיום, חוקי החיים תקפים עדיין.‬
‫רק אלה שמסתגלים‬ ‫טוב מכולם יגברו על המכשולים.‬
‫תחרות מקדמת את האבולוציה.‬
‫וכוכב לכת שמשתנה במהירות גורם לתוהו ובוהו.‬
‫חוקי החיים האלה קובעים כיצד שושלות יעלו‬
‫וכיצד ייפלו.‬
‫לכל דבר שחי כיום‬
‫יש מורשת שנמתחת ארבעה מיליארד שנים לאחור.‬
‫הסיכוי לכך היה זעיר.‬
‫תשעים ותשעה אחוזים‬ ‫מכל המינים שהתקיימו אי פעם‬
‫נכחדו כבר.‬
‫החיים כיום…‬
‫הם אותו אחוז אחד ששרד.‬
‫הסדרה הזאת תסקור‬ ‫את ציוני הדרך החשובים ביותר‬
‫בהיסטוריה של החיים.‬
‫מהפיכתם של היונקים לכוח גלובלי…‬
‫עד להמראתם הראשונה‬ ‫של אבות אבותיהן של הציפורים…‬
‫והאבולוציה של ביצים בעלות קליפה קשה,‬
‫שהובילה לעלייתם של הדינוזאורים האדירים.‬
‫ואפילו את הרגע שבו יצאו‬ ‫בעלי חיים מהמים בפעם הראשונה.‬
‫בפרק הבא נחזור אל מקורם של החיים בים…‬
‫ואל מאבקי ההישרדות הראשונים‬
‫בכוכב הלכת המופלא שלנו.‬
‫תרגום כתוביות: עמוס דיאמנט‬